1.มีก้อนที่เต้านมขวาใกล้ปานนม มีอาการเจ็บปวด แสบร้อน จี๊ดๆ2.ให้ยาฆ่าเชื้อทางเส้นเลือด5ครั้ง ติดต่อกัน5วัน และทานยาแก้อักเสบต่ออีก2สัปดาห์3.อาการโดยรวมดีขึ้น แต่ก้อนที่พบยังไม่หายไป (เอ็กเรย์เต้านม แผ่นฟิมล์ไม่พบก้อน)แต่ก้อนนั้นสามารถมองเห็นและคลำพบ4.**17/9/62 ผ่าฝีที่เต้านม แต่เมื่อกรีดออกพบลักษณะคล้ายก้อนหมูบด ไม่ได้เป็นหนองแบบน้ำ แผลลึกประมาณ 2ซม.5.ทำแผลทุกวัน2อาทิตย์ และเว้นช่วงตามที่นัด *ทุกครั้งแผลแห้งดีเสมอ จนหายสนิท6.เมิื่อวาน15/10/62 หยุดทำแผล เนื่องจากเนื้อขึ้นเต็ม ปากแผลปิดสนิท แต่ความรู้สึกยังไม่เหมือนเดิม เนื้อรอบยังไม่เหมือนข้างเดิมที่เป็นอะไร*****รู้สึกเจ็็บตึง ตุ๊บ บอกไม่ถูก(บางครั้ง ไม่ตลอดเวลา) อยากทราบว่า เป็นเพราะต้องใช้เวลาฟื้นฟูเพราะเพิ่งหาย หรือว่ายังเอาเชื้อออกไม่หมด กังวัลและเครียดมากค่ะ
สวัสดีค่ะ ในกรณีที่เล่ามานี้ น่าจะหมายถึงเป็นฝีที่เต้านมฝีเต้านมเป็นภาวะที่พบได้บ่อยในหญิงให้นมบุตร โดยในผู้หญิงทั่วไปที่ไม่ได้ให้นมบุตร การติดเชื้อมีหลายสาเหตุ ได้แก่ ความผิดปกติของท่อน้ำนม ท่อน้ำนมอักเสบเรื้อรัง ซึ่งอาจเกี่ยวข้องกับการสูบบุหรี่ แต่พบได้น้อยกว่าผู้หญิงที่ให้นมบุตรการรักษาควรได้รับยาฆ่าเชื้อ และกรีดระบายหนองออกกรณีมีหนองคั่งอยู่มาก หลังระบายหนองอาจจะต้องทำแผลจนกว่าแผลจะแห้งสนิท ใช้เวลาประมาณ 1-2 สัปดาห์หากตอนนี้เนื้อเริ่มขึ้นเต็ม ไม่มีหนองแล้ว แสดงว่าอาการกำลังดีขึ้น อาการเจ็บตุ๊บๆปวดเป็นบางครั้งอาจจะยังเกิดจากการอักเสบที่ยังมีอยู่บ้าง ซึ่งใช้เวลาประมาณ 1-2 สัปดาห์ ก็น่าจะทุเลา ตอนนี้แนะนำสังเกตอาการไปก่อน หากเจ็บมากขึ้นเรื่อยๆ หรือเริ่มมีฝีหนองขึ้นมาใหม่ ควรรีบกลับไปพบแพทย์ค่ะการดูแลตัวเองเบื้องต้น ไม่ไปบีบหรือคลำเต้านมหรือบีบให้น้ำเหลืองออกมาเองบ่อยๆ ไม่เอายาอะไรไปทา ระมัดระวังการเกิดอุบัติเหตุที่บริเวณเต้านม รับประทายาแก้ปวดเพื่อบรรเทาอาการได้